**Základná umelecká škola, Námestie M. Pajdušáka 2, Smižany**

**Zápisnica zo zasadnutia ZRPŠ pri ZUŠ zo dňa 17.10.2017**

**Program**:

1. Príhovor predsedníčky výboru združenia rodičov školy pri ZUŠ v Smižanoch
2. Informácie o organizačnom zabezpečení výchovno-vzdelávacieho procesu v školskom roku 2017/2018 (ŠkVP, počty žiakov, rozvrh hodín, ponuka odborov,  a pod.)
3. Správa o výchovno - vzdelávacej činnosti za rok 2016/2017
4. Plán činností a prehľad plánovaných mimoškolských aktivít a podujatí v šk.roku 2017/2018 (Plán záverečných skúšok ISCED I., Absolventi školy – záverečné skúšky, absolventské podujatia)
5. Informácie o hospodárení príspevkov rodičov  v šk. r. 2016/2017 a návrh výšky príspevku na šk. rok 2017 -2018
6. Voľba nových členov do rady školy za zástupcov rodičov
7. Diskusia

**K bodu 1**

Mgr. Martina Kenderová ako predsedníčka výboru ZRPŠ privítala všetkých prítomných na prvom zasadnutí rodičov a priateľov školy v školskom roku 2017-2018 a oboznámila ich s programom.

**K bodu 2**

**PRÍHOVOR RIADITEĽKY ZUŠ**

1.9.2017 uplynulo 14 rokov založenia školy.

Základnú umeleckú školu v Smižanoch každoročne zabsolvuje niekoľko desiatok mladých hudobníkov, tanečníkov, recitátorov a maliarov. Záujem o štúdium na našej škole je značný, čo je dôkazom, že rodičia podporujú umelecké vzdelanie svojich detí. Svedčí o tom dostatočný počet žiakov na prijímacích skúškach, ktoré uskutočňujeme už v mesiaci máj.(17.-18.5.2018) Činnosť ZUŠ je naozaj úspešná, čo sme sa snažili dokázať aj pohľadom na vynikajúce výsledky žiakov na rôznych súťažiach a vystúpeniach usporiadaných základnými umeleckými škola alebo kultúrnymi inštitúciami v regióne, alebo inou organizáciou, alebo inou organizáciou pôsobiacou na Slovensku. Našim cieľom je, aby sa ZUŠ v Smižanoch naďalej formovala ako ďalšia kultúrno-spoločenská inštitúcia pôsobiaca v obci, regióne, formujúca estetické cítenie a vkus obyvateľov obce prostredníctvom hudby, spevu, tanca, výtvarného umenia, hovoreného slova a divadla. Dôležitým momentom v činnosti ZUŠ je dostať výsledky práce do povedomia občanov i okresného mesta a regiónu prostredníctvom verejných vystúpení, vernisáží, organizovaním verejných koncertov, zakladaním hudobných telies, prípadne ďalším vhodným prezentovaním výsledkov práce na verejnosti prostredníctvom médií. Propagácia školy bola zameraná na pravidelné informovanie verejnosti o živote v škole, o jej úspechoch, aktivitách a projektoch prostredníctvom regionálnej tlače. Základné umelecké vzdelávanie je dnes viac než potrebné. Okrem iného od neho závisí aj budúce fungovanie a kvalita umenia, jeho plnohodnotné spoločenské uplatnenie. A bez umenia nemožno hovoriť o kultúre.

Základné umelecké školy plnia v súčasnosti veľmi významné výchovno-vzdelávacie a spoločenské poslanie. Naším cieľom je dosahovať kvalitné výchovno-vzdelávacieho procesy s novými metódami, postupmi, dosiahnuť stabilizáciu celkového počtu 550 žiakov čo sa nám už myslím si že podarilo (590), zachovať chod školy v nezmenenej forme, stále zvyšovať podiel žiakov, ktorí sa pripravujú na štúdium na stredné a vysoké školy umeleckého zamerania ale hlavne na umeleckú a koncertnú činnosť v osobnom živote. Najlepším vzorom pre žiaka je jeho učiteľ, preto sa snažíme podporovať pedagógov v ich koncertnej činnosti, v zapájaní sa do kontinuálneho vzdelávania, zintenzívniť kontakty a neustály dialóg s kultúrnou verejnosťou, rozvíjať dobré vzťahy s radou školy, zriaďovateľom a združením rodičov. Rozvoj individuálnych daností, talentu, získanie širších základov pre štúdium v umeleckej oblasti, výchova k sebadisciplíne, k slušnému vystupovaniu na verejnosti, ku koncentrácii k umeleckým výkonom dáva žiakom veľké predpoklady venovať sa umeniu i profesionálne. Veľmi rada by som na tomto mieste chcela poďakovať všetkým rodičom, sponzorom, darcom, miestnej samospráve a všetkým ľuďom, ktorí sa akýmkoľvek spôsobom zapojili do školskej, ale aj mimoškolskej činnosti ZUŠ. Veríme, že nám zachovajú svoju priazeň aj naďalej. Veľmi pozitívne možno hodnotiť aj prácu nepedagogických zamestnancov školy, ktorí často nad rámec svojich pracovných povinností vychádzali v ústrety vedeniu školy pri zabezpečení hospodársko-správneho a materiálno-technického chodu ZUŠ. Rovnako tak ich záujem o ďalšie vzdelávanie a neustály profesijný rast na svojom úseku práce. Chcela by som tiež poďakovať všetkým zamestnancom a žiakom školy, ktorí sa zaslúžili o všetky úspechy školy v školskom roku 2016 -2017 a dúfam, že aj školský rok 2017-2018 bude taký bohatý a úspešný.

*V novom školskom roku sme začali s počtom žiakov 590 (HO- 254, VO-161, TO-117, LDO-58) a 25 pedagogickým zamestnancov (21 interných a 4 s kratším pracovným časom) a 2 nepedagogickí zamestnanci, s dvoma novými pedagógmi: Mgr. Emília Čápová HN a hra na klavíri, Július Žiga, DiS.art hra na kontrabase.*

## Riaditeľka školy oboznámila prítomných s organizáciou školského roka, s plánom práce, s plánom súťaží a podujatí organizovaných školou, študijnými odbormi a počtami žiakov v jednotlivých odboroch, priestorovými a materiálnymi podmienkami ZUŠ v školskom roku 2017/2018. Školské prázdniny sú na [www.zus.smizany.edupage.org.sk](http://www.zus.smizany.edupage.org.sk)

## **Počty žiakov v jednotlivých odboroch ZUŠ k 1. 9.2017**

## **Hudobný odbor: hudobná náuka - PHV - 20 žiakov HO 254 žiakov**

gitara - 51 žiakov

klavír - 76 žiakov

akordeón - 16 žiakov

keyboard - 7 žiakov

husle - 31 žiakov

zobcová flauta - 11 žiakov

priečna flauta - 3 žiaci

saxofón - 7 žiaci

klarinet - 1 žiak

cimbal - 2 žiaci

spev - 25 žiakov

bicie nástroje - 3 žiaci

kontrabas - 1 žiak

**Tanečný odbor** : - 117 žiakov **TO** **117 žiakov**

**Výtvarný odbor**: - 161 žiakov **VO**  **161 žiakov**

**LDO**: - 58 žiakov **LDO** **58 žiakov**

**––––––––––––––––––––––––––––––––––––––––––––––––––––––––––––––––––––––––**

**Spolu:** **590 žiakov**

**POČTY TRIED V ZUŠ**

HO: 436,5 vyučovacích hodín : 24 hodín = 18,18

VO+TO+LDO: 336 žiakov : 24 žiakov = 14

SPOLU: 32,18 tried

**ZUŠ Smižany: HO-254, VO-161, TO- 117, LDO- 58,**

SPOLU**: 590**

**Elokované pracovisko Nám. M.Pajdušáka 2 Smižany: HO-124, VO -128, TO-117**

SPOLU**: 337**

**Elokované pracovisko Nám. M.Pajdušáka 1341/50 Smižany OcÚ: LDO-58,**

SPOLU**: 58**

**Elokované pracovisko Tatranská Smižany: HO-89**

SPOLU**: 89**

**Elokované pracovisko ZŠ s MŠ Harichovce: HO-7, VO-14,**

SPOLU**: 21**

**Elokované pracovisko ZŠ sv. Cyrila a Metoda v Sp.N. Vsi: HO-34, VO- 19**

SPOLU**: 53**

**Štúdium dospelých: HO- 13, VO-3,**

SPOLU: **16**

**ZUŠ Smižany tvorí 516 žiakov t.j. 86% z celkového počtu žiakov**

**Elokované pracoviská tvorí 74 žiakov t.j. 14% z celkového počtu žiakov**

**Priestorové a materiálne podmienky ZUŠ 2017/2018**

ZUŠ sídli vo svojej budove (zmluvne uzavretý dlhodobý prenájom), ktorej majiteľom je obec Smižany. Kvôli nepostačujúcemu priestorovému vybaveniu si škola prenajíma ďalšie učebne v iných budovách obce Smižany (budova obecného úradu v Smižanoch, kultúrny dom v Smižanoch) a v obci Harichovce, v meste Spišská Nová Ves na zabezpečenie výchovno-vzdelávacieho procesu. Od 1.9.2013 má škola zriadené tieto elokované pracoviská:

**Miesta poskytovania vzdelania**

|  |  |  |  |
| --- | --- | --- | --- |
|  | **Adresa** | **Odbory** | **Počty žiakov** |
| **Hlavná budova ZUŠ** | Námestie M. Pajdušáka 2, Smižany, 053 11 | Hudobný, tanečný, výtvarný, literárno-dramatický | 370 |
| **Elokované pacoviská** | Základná škola sv. Cyrila a Metoda, Markušovská 8, Spišská Nová Ves, 052 01 | Hudobný, výtvarný | HO (33)+VO (19) |
| Základná škola s materskou školou, Levočská 53, Harichovce, 053 01 | Hudobný, výtvarný, | HO (7)+VO (14) |
| Obecné kultúrne centrum, Tatranská 80, 053 11 Smižany | Hudobný | 89 |
| Obecný úrad, Námestie M. Pajdušáka 1341/50, Smižany | Literárno-dramatický, Hudobný | 58 |

### PLÁN SKÚŠOK, KONCERTOV, VÝSTAV, SÚŤAŽÍ V ŠKOLSKOM ROKU 2017/2018

### *VERNISÁŽE PRÁC ŽIAKOV VO*

### I. polrok Výstava Art galery 24.11.2017 Aula ZUŠ

### II. polrok Výstava prác umeleckej fotografie a absolventských prác 01.07.2018 Kaštieľ Smižany

### V*EREJNÉ PREDSTAVENIA LITERÁRNO – DRAMATICKÉHO ODBORU*

#### I. polrok 19.- 22.12. 2017 KD Smižany

05.12.2017 Nám. M.Pajdušáka Smižany

#### II. polrok 22. 06. 2018 ZUŠ Smižany

#### VEREJNÉ PREDSTAVENIA TANEČNÉHO ODBORU

#### I. polrok 17.12. 2017 KD Smižany

#### II. polrok 22. 06. 2018 KD Smižany

#### VEREJNÉ KONCERTY HUDOBNÉHO ODBORU

#### Verejný koncert HO, Novoročný koncert 25.01.2018 KD Smižany

#### Verejný koncert HO, Mladí hudobníci 05.04.2018 Kaštieľ

### KONCERTY A PREDSTAVENIA ŽIAKOV ZÁVEREČNÝCH ROČNÍKOV - ISCED I.B (4.ročník)

**VO, HO** 21.05.2018 KD Smižany

**TO, LDO** 25.05.2018 KD Smižany

### KONCERTY A PREDSTAVENIA ŽIAKOV ZÁVEREČNÝCH ROČNÍKOV - absolventské

**VO, LDO, TO, HO +** vyraďovanie 28. **-**1.06.2018 KD Smižany

**VÝCHOVNÉ KONCERTY PRE MŠ**

17. – 18.05. 2018 09.30 hod., 10.30 hod Aula ZUŠ

**TRIEDNE KONCERTY HUDOBNÉHO ODBORU**

I.polrok – január od 4.- 8.12.2018 Aula ZUŠ

II.polrok – jún od 18.- 22.06.2018 Aula ZUŠ

***KOMISIONÁLNE SKÚŠKY V ZUŠ***

**Skúšky PŠ, PHV - ukončenie prípravného štúdia a postup do 1. ročníka základného štúdia (budova ZUŠ)**

HO – HN (16.5. SNV 12.30 hod) 16. 05.2018 13.30 a 14.30 hod.

HO – klavír, keyboard, dychové nástroje, akordeón, gitara, husle, spev

( Smižany + Harichovce + SNV ) 14.a 16. 05.2018 13.30 hod.

TO, LDO 25.06.2018 17.00 hod. KD Smižany

VO (Smižany + Harichovce + SNV) 26.06.2018 17.00 hod. KD Smižany

**Skúšky ISCED 1 B - ukončenie prvej časti prvého stupňa (4.roč.) (budova ZUŠ)**

HO – HN (15.5. SNV 14.00 hod) 16. 05.2018 13.30 a 14.30hod.

HO – klavír, keyboard, dychové nástroje, akordeón, gitara, husle, spev

( Smižany + Harichovce + SNV ) 14.,15., 16. 05.2018 13.30 hod.

TO, LDO 21.- 25.05.2018 17.00 hod.

VO (Smižany + Harichovce + SNV) 21.05.2018 17.00 hod.

**Komisionálne skúšky absolventov I. a II.stupňa základného štúdia a ŠPD**

HO – záverečné skúšky 1. časť hlavný predmet 14. 05. 2018 16.00 hod.

HO – záverečné skúšky 2. časť HN (7.r.) 15. 05. 2018 16.00 hod.

VO – záverečné skúšky 16. 05. 2018 17.00 hod.

HO – záverečné skúšky ŠD (hlavný predmet, HN) 16. 05. 2018 16.00 hod.

**PRIJÍMACIE SKÚŠKY**

17. máj 2018 13.00 – 17.00 hod. ZUŠ Smižany

18. máj 2018 13.00 – 17.00 hod. ZUŠ Smižany

**Postupové a opravné skúšky**

HO – postupové skúšky 15.01. 2018 15.00 hod.

HO – opravné skúšky 15.01. 2018 15.00 hod

**ŠKOLSKÉ SÚŤAŽE**

**Ukáž čo vieš** 3.11.2017 17.00 hod. KD Smižany

**Improart** 27.03.2018 15.30 hod. Aula ZUŠ

**Smižianska gitara** 10.05.2018 14.30 hod. Kaštieľ Smižany

**PC manipulovaná umelecká fotografia** 26.05.2018 17.00 hod. KD Smižany

**Odovzdávanie záverečných vysvedčení** 29.06. 2018 od 09.30 hod. do 16.00 hod. ZUŠ

**TRIEDNE KONCERTY**

#### I. polrok: Triedny koncert žiakov hudobného odboru

4. decembra 2018, 16.00 hod., aula ZUŠ trieda p.uč. O. Horáčkovej, M.Mikolaja

5. decembra 2018, 16.30 hod., aula ZUŠ trieda p.uč. E.Tornay, M.Cínovej

6. decembra 2018, 16.00 hod., aula ZUŠ trieda p.uč. L.Ondrovej, Z.Hricovej

6. decembra 2018, 18.00 hod., aula ZUŠ trieda p.uč. L.Vansačovej, E.A.Kukurovej,

7.decembra 2018, 16.00 hod., aula ZUŠ trieda p.uč. V.Šubovej, S.Štrauchovej, L.Gáborovej

8. decembra 2018, 16.00 hod., aula ZUŠ trieda p.uč. Š.Hanzelyho, L.Demka, M.Ledeckého

8. decembra 2018, 18.00 hod., aula ZUŠ trieda p.uč. P.Kováčika, Z.Barlogovej, F.Maliňáka

**II. polrok: Triedne koncerty a vystúpenia žiakov**

19. jún 2017, 16.00 hod., aula ZUŠ trieda p.uč. M.Cínovej, L.Vansačovej, T.Gubovej, Z.Barlogovej, S.Štrauchovej

20. jún 2017, 16.30 hod., aula ZUŠ trieda p.uč. L.Demka, V.Šubovej, L.Gáborovej, M.Fifika, P.Kováčika

21. jún 2018, 17.30 hod., aula ZUŠ trieda p.uč. M.Mikolaja, O.Horáčkovej, R.Vágnerovej

21. jún 2018, 17.30 hod., aula ZUŠ trieda p.uč. L.Ondrovej, Z.Hricovej

22. jún 2018, 16.00 hod., aula ZUŠ trieda p.uč. E.A.Kukurovej, E.Tornay

22. jún 2018 16.00 hod., aula ZUŠ trieda p.uč. Š.Hanzelyho, M.Ledeckého

26. jún 2018, 16.00 hod., aula ZUŠ trieda p.uč. Ž Hrubiznovej, J.Olejníka

## 27. jún 2018, 16.00 hod., aula ZUŠ trieda p.uč. A.Bendíkovej, L.Vansačovej

28. jún 2018, 16.00 hod., aula ZUŠ trieda p.uč. Z.Barlogovej

**K bodu 3**

Riaditeľka školy oboznámila rodičov so **správou výchovno-vzdelávacieho procesu za školský** **rok 2016/2017,** ktorá bude sprístupnená v mesiaci december na internetovej stránke školy. Zhodnotila pedagogický proces, koncertnú a mimo školskú činnosť, výsledky hodnotenia a klasifikácie žiakov, úspešnosť v súťažiach, údaje o výsledkoch kontrolnej činnosti, údaje o materiálnom zabezpečení, údaje o finančnom zabezpečení výchovno-vzdelávacej činnosti školy.

**K bodu 4**

Riaditeľka školy oboznámila rodičov o počtoch žiakov končiacich jednotlivé stupne vzdelávania v ZUŠ. V školskom roku 2017/2018 **47** žiakov 4.ročníkov všetkých odborov ukončí prvú časť prvého stupňa základného štúdia - primárne umelecké vzdelanie (HO-25, VO-13, TO-3, LDO-6). Tí všetci ukončia štúdium záverečným skúškami v mesiaci máj. (23.5.2018 -VO,TO, 25.5.2018-HO, LDO) v KD Smižany.

Rodičia boli oboznámení s priebehom **záverečných skúšok ISCED I**, ako aj s priebehom postupových a prijímacích skúšok v škole, ktoré sa uskutočnia v mesiaci máj. (16.5-26.5.2018) V školskom roku 2017/2018 bude končiť **43 absolventov** 4.ročníka 2. časti I.stupňa alebo 5.ročníka 2.časti základného štúdia a ŠPD (z toho HO-25,VO- 4, LDO-8, TO - 6). Tí všetci ukončia štúdium záverečným skúškami v mesiaci máj a budú slávnostne vyradení zo štúdia v máji 1.6.2018 po absolventskom koncerte a vernisáži prác výtvarného odboru. Riaditeľka poďakovala výboru rodičov minuloročných absolventov, za vynikajúco organizačne a materiálne pripravený večierok, spojený s vyraďovaním absolventov, ktorý sa konal v kultúrnom dome 30.5.2017. Osobitne vyslovila poďakovanie rodinám **Angeliky Múdrej, Marcely Horváthovej**, **Ing. Mareka** **Zimu,** **Bc. Lucie Gáborovej DiS.art** a **rodine Erika Plutu** za obetavý prístup a pomoc pri zabezpečení slávnostného absolventského večierku na konci školského roka. Tento rok sa uskutoční slávnostný koncert s vyraďovaním absolventov dňa **1**.**6.2018** v KD Smižany.

Srdečné poďakovanie patrí aj manželom **Renáte** **a** **Jozefo**vi **Moncmanovcom**, ktorí pre detskú spevácku skupinu Šafolka dali ušiť čierne zástery ku krojom a zabezpečili tlač tričiek a búnd s logom Šafolky. Taktiež pán **Jozef Lazor** nám počas roka niekoľko krát pomohol s vlastnou dopravou na účasť na speváckych a tanečných súťažiach.

**K bodu 5**

**Údaje o finančných prostriedkoch získaných od rodičov, zákonných zástupcov, právnických alebo fyzických osôb, ich použitie v členení podľa finančných aktivít:**

Rodičovský príspevok sa platil vo výške **18.- €** ročne na rodinu (schválené celoškolským RZ v 4.10.2016. Rodičovský príspevok boli poverení vyzbierať triedni učitelia, ktorí sumárne odovzdali za svojich žiakov vyzbierané finančné prostriedky spolu s kópiou príjmových dokladov hospodárke rodičovského združenia. RZ podľa plánovaného rozpočtu pre všetky odbory z uvedených finančných prostriedkov boli hradené občerstvenia pre žiakov, ktorí reprezentujú školu na predstaveniach, koncertoch a súťažiach, cestovné, účastnícke poplatky a náklady spojené so súťažami, náklady spojené so zabezpečovaním materiálu pre výrobu kostýmov a rekvizít, náklady na absolventské skúšky, absolventské predstavenia, vernisáž a záverečný absolventský koncert, prispievajú na kancelársky papier na kopírovanie nôt pre žiakov, servis IK techniky, výmenu tonerov, ladenie hudobných nástrojov a atď.

**Príjmy od zákonných zástupcov:** ZRPŠ **7 031,00 Eur**

***Vyzbierané ZRPŠ za školský rok 2016/2017:* 392 žiakov**

385 žiakov \* 18 € = 6 930,00 €

1 žiak \* 25,00 € = 25,00 €

2 žiaci \* 20,00 € = 40,00 €

4 žiaci \* 9,00 € = 36,00 €

Spolu za 392 žiakov 7 031 Eur

***Výdavky: 7* 026,54 €**

1. Výtvarný odbor – materiálové zabezpečenie, dekoračné materiály
2. Tanečný odbor – materiálové zabezpečenie, zabezpečenie kostýmového vybavenia pre rock

and rool, doprava na sústredenia a workshopy

1. Materiálne zabezpečenie kultúrnych podujatí organizovaných školou, obcou, OKC

a spoločným školským úradom Smižany

1. Zabezpečenie občerstvenia pri programoch a súťažiach organizovaných školou
2. Reprezentačné (seminár akordeonistov a klaviristov, kvety pre učiteľov ku Dňu učiteľov,

kvety a občerstvenie na súťaže pre porotcov a hostí)

1. Administratíva (kancelársky papier, tonery, euroobaly, obálky, oprava kopírovacieho stroja,

vysávača)

1. Notový materiál
2. Ladenie hudobných nástrojov (8 klavír, cimbal)
3. Darčekové predmety pre absolventov ZUŠ
4. Pedagogická literatúra a hudobné nosiče pre žiakov hudobnej náuky
5. Príslušenstvo k hudobným nástrojom (struny na husle, sláčik a gitary, kontrabas, kolofónia,

elektronické rozvodky, káble zásuvky)

1. Ceny a darčekové predmety pre žiakov zúčastnených súťažiach organizovaných školou
2. Účasť žiakov, pedagógov na súťažiach a seminároch
3. Materiálne zabezpečovanie prevádzky v elokovaných pracoviskách
4. Výtvarná scéna a dekoračné kulisy k programom a divadelným predstaveniam Kráska a

zviera

1. Čistiace a hygienické potreby, estetizácia interiéru školy a elokovaných pracovísk
2. Súťaže žiakov - cestovné + účastnícky poplatok
3. Nákup a doplnenie lekárničiek
4. Výroba kľúčov
5. Rámovanie obrazov (diplomy)
6. Pravidelná údržba rohoží pri vchodových dverách

Predsedníčka výboru ZRPŠ oboznámila rodičov s novým návrhom jednorazového **príspevku rodičov** na školský rok 2017/2018. V minulom školskom roku bol v hodnote 18 Eur **na žiaka/rodinu**. Navrhlo sa, aby sa tento príspevok zvýšil na **20 EUR** na rodinu. Všetci rodičia jednohlasne navrhovaný príspevok odsúhlasili zdvihnutím ruky. Nikto nebol proti, ani sa nikto nezdržal hlasovania. Rodičia boli vyzvaní, aby tento príspevok bol uhradený do **30.11.2017**, prostredníctvom triednych učiteľov.

Rodičia sa zaviazali naďalej úzko spolupracovať so školou, pomôcť jej hlavne vo finančnej stránke a to príspevkom v hodnote **20,-** Eur na jednu rodinu a fyzicky pomáhať pri akciách plánovaných so žiakmi na tento školský rok.

**K bodu 7**

Vzhľadom na to, že skončilo v mesiaci september funkčné obdobie člena výboru ZRPŠ pána Erika Plutu, prebehla verejná voľba nového člena do výboru ZRPŠ školy za zástupcov rodičov, ktorí musia byť v počte 5.

**Navrhnutá kandidátka**: Marietta Mareková, Jabloňova 9, Smižany

Verejným hlasovaním na združení potvrdili všetci rodičia zdvihnutím ruky súhlas s navrhnutou členkou. Nikto nebol proti a ani sa nikto nezdržal hlasovania. Výbor združenia rodičov školy bude i naďalej pracovať v tomto zložení:

**Mgr. Martina Kenderová**

**Ing. Mária Dudžáková**

**Mgr. Monika Tkáčová**

**Oľga Vranová**

**Marietta Mareková**

**Uznesenia z rodičovského združenia:**

• berie na vedomie správu o výchovno –vzdelávacej činnosti 2016/2017

• berie na vedomie informácie o činnosti školy na školský rok 2017/2018

• schvaľuje členský príspevok vo výške 20,00 € na kalendárny rok splatný k 30. 11. 2017

• berie na vedomie nového člena do výboru ZRPŠ školy za rodičov na ďalšie 4 ročné obdobie

**- Marietta Mareková, Jabloňova 9, Smižany**

**K bodu 8**

**Diskusia**

Nikto sa do diskusie nezapojil, preto sa rodičia rozišli do tried na individuálne pohovory s triednymi učiteľmi.

Na záver Mgr. Marcela Maniaková poďakovala všetkým prítomným za aktívnu účasť a ukončila schôdzu.

Zapísala: Mgr. Martina Kenderová